stanford-oval/wikipedia huggingface dataset:
Pitkäjärvi (Karstula)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°52′19″N, 25°00′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskupuro:  Lähdepuro Heinäjokeen 
Järvinumero:  14.633.1.015
Mittaustietoja
Pinnankorkeus:  164,3 m  
Pituus:  1,8 km  
Leveys:  210 m  
Rantaviiva:  3,655 km  
Pinta-ala:  22,18 ha  
Tilavuus:  0,0003585 km³ 
Keskisyvyys:  1,62 m  
Suurin syvyys:  2,8 m  
Saaria:  ei saaria 
 fiPitkäjärvi 
Pitkäjärvi  on Keski-Suomessa Karstulassa  Lähteenperän lähellä sijaitseva järvi.
Maantietoa

Järvi on 1,8 kilometriä pitkä, 210 metriä leveä, ja sen pinta-ala on 22 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 358 500 kuutiometriä. Sen keskisyvyys on 1,6 metriä ja suurin syvyys on 2,8 metriä. Sen rantaviivan pituus on 3,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) se kuuluu. Järven vedenpinnan korkeus on 164,3 metriä mpy.
Pitkäjärvi (Kangasala, Pajula)

| Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala, Orivesi
Koordinaatit:  61°31′50″N, 24°44′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Lamminjärveen 
Järvinumero:  35.762.1.008
Mittaustietoja
Pinnankorkeus:  110,3 m  
Rantaviiva:  2,645 km  
Pinta-ala:  10,029 ha  
Saaria:  ei saaria 
 fiPitkäjärvi 
Pitkäjärvi  on Pirkanmaalla Kangasalan Pajulassa ja Oriveden Koveronkulmalla sijaitseva järvi.
Maantietoa

Järven pinta-ala on 10,0 hehtaaria ja se on 1,1 kilometriä pitkä ja 100 metriä leveä. Järvi on lähes itä-länsi-suuntainen. Se sijaitsee Ristikallion pohjoispuolella loivassa painaumassa. Järvellä ei ole kartan mukaan saaria. Sen rantaviivan pituus on 2,6 kilometriä ja sen rannat ovat metsämaata. Järvellä on vain vapaa-ajan asuntoja, joille tulee tiet Järvenpäästä alkavalta ja Koveronkulmalle johtavalta tieltä. Oriveden kuntaraja ylittää järven länsipään niin, että suurin osa järvestä jää Kangasalan puolelle.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 110,3 metriä mpy. Siihen tulee lähinnä muiden järvien laskuojia. Niitä ovat Tankojärvi (6 ha), Koverojärvi (4 ha) ja Ahvenainen (5 ha). Pitkäjärven laskuoja lähtee sen itäpäästä ja se laskee Lamminjärveen 850 metrin päässä. Laskuojalla on pudotusta 4,2 metriä.
Söderforsin ruukki

Söderforsin ruukki
Söderforsin ruukki on Ruotsissa nykyisen Tierpin kunnan alueella sijaitseva ruukkialue. Claes Depken (myöh. Anckarström) perusti ruukin vuonna 1676 ja siellä valmistettiin ankkureita merivoimia varten. Se on ainoa Uplannin suurista ruukeista, jossa on vielä nykyisinkin teollista tuotantoa. Rakennuksia on säilynyt paljon 1700-luvun jälkipuoliskolta ja 1800-luvulta.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Uppsala län: Söderfors bruk (ruotsiksi)
Sveitsin maahockeymaajoukkue

| Sveitsi |
| --- | --- |
Liitto:  Sveitsin maahockeyliitto
Maanosaliitto:  EHF
Olympialaiset
Esiintymiset:  5 (ensimmäiset 1928)
Paras sijoitus:  viides (1948)
EM-kilpailut
Esiintymiset:  6 (ensimmäiset 1970)
Paras sijoitus:  kahdeksas (1970)
Infobox OKVirheellinen NIMI-arvo: 
Sveitsin maahockeymaajoukkue edustaa Sveitsiä miesten maahockeyn maaotteluissa.
Sveitsin miesjoukkue osallistui kesäolympialaisiin ensimmäisen kerran Amsterdamissa 1928. Yhteensä maajoukkue on kilpaillut olympiatasolla viidesti parhaana sijoituksenaan Lontoon vuoden 1948 kisojen viides sija. Maailmanmestaruuskilpailuihin Sveitsi ei ole osallistunut. Euroopan-mestaruuskilpailuihin Sveitsi on osallistunut kuudesti sijoittuen parhaimmillaan kahdeksanneksi vuonna 1970.
Eniten miesten maaotteluja sveitsiläisistä on pelannut Christian Cavallet.
Sijoitukset

| --- | --- |
 Kesäolympialaiset 1928 – seitsemäs  1936 – kymmenes  1948 – viides  1952 – yhdeksäs  1960 – 15:s :  EM-kilpailut 1970 – kahdeksas  1974 – 17:s  1991 – 11:s  1995 – 11:s  1999 – kymmenes  2003 – 11:s
Aiheesta muualla

Sveitsin maajoukkue (Arkistoitu – Internet Archive) Sveitsin hockeyliitto (saksaksi)
Pitkäjärvi (Keuruu)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°24′25″N, 24°10′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Kankijokeen 
Järvinumero:  35.487.1.005
Mittaustietoja
Pinnankorkeus:  167,3 m  
Rantaviiva:  2,611 km  
Pinta-ala:  13,164 ha  
Saaria:  1 
 fiPitkäjärvi 
Pitkäjärvi  on Keski-Suomessa Keuruulla Sällinkylän lähellä sijaitseva järvi.
Maantietoa

Järven pinta-ala on 13,2 hehtaaria, se on 1,0 kilometriä pitkä ja 250 metriä leveä. Järvellä on kartan mukaan yksi saari.  Sen rantaviivan pituus on 2,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 167,3 metriä mpy.
Suosikki Super Hots

| Suosikki Super Hots Eri esittäjiä |
| --- | --- | --- |

Kokoelmalevyn tiedot
 Julkaistu: syyskuussa 1976
 Formaatti: LP
 Tyylilaji: folk, rock & roll, pop rock, progressiivinen rock
 Levy-yhtiö: Love Records (SLR 1)
Suosikki Super Hots on Love Recordsin yhteinen kokoelmalevy vuodelta 1976. Levyllä esiintyy: Hurriganes, Royals, Mikko Alatalo, Wigwam, Kaseva, Rock'n'Roll Band, Paavo Maijanen, Jukka Tolonen, Tabula Rasa, Hector, Piirpauke ja Juice Leskinen.
Kappaleet > A-puoli

Blue Suede Shoes – 2.45 (säv. Carl Perkins) (Hurriganes)
Night Funk – 3.27 (säv. Albert Järvinen, Ippe Kätkä, Pave Maijanen) (Royals)
Saara – 3.00 (säv. Harri Rinne, Mikko Alatalo) (Mikko Alatalo)
Kite – 4.14 (säv. Jim Pembroke) (Wigwam)
Tyhjää – 4.02 (säv. Asko Raivio) (Kaseva)
I'm Gonna Roll – 3.58 (säv. Dave Lindholm, Maijanen) (Rock'n'Roll Band)
Kappaleet > B-puoli

Fever – 3.29 (säv. Eddie Cooley, John Davenport) (Paavo Maijanen)
Django – 2.30 (säv. Jukka Tolonen) (Jukka Tolonen)
Prinssi – 3.10 (säv. Heikki Silvennoinen) (Tabula Rasa)
Pikku-Juulia – 2.58 (säv. Hector) (Hector)
Konevitsan kirkonkellot – 5.08 (säv. Traditional) (Piirpauke)
Erkki twistaa – 2.53 (säv. Juice Leskinen) (Juice)
Aiheesta muualla

Suosikki Super Hots discogs.com -sivustolla
Tampereen Lehti

Lehden ensimmäisen varsinaisen numeron etusivu.
Tampereen Lehti oli Tampereella vuosien 1898–1899 vaihteessa ilmestynyt sanomalehti.
Lehden julkaisijan ja vastaavan toimittajan Eino Wallinin tarkoituksena oli luoda nykyaikainen, ”amerikkalaishenkinen” kuvitettu uutislehti. Kuudesti viikossa ilmestynyt Tampereen Lehti ei kuitenkaan menestynyt kaupungin kovassa kilpailussa, ja se lopetettiin jo runsaan kuukauden kuluttua.
Aiheesta muualla

Tampereen Lehti digitoituna Kansalliskirjastossa
Tampereen MAP-kirkko

| MAP-kirkon Tampereen srk-keskus |
| --- | --- |
 Myöhempien Aikojen Pyhien Tampereen seurakuntakeskus
Sijainti:  Pellervonkatu 4, Kaleva, Tampere
Koordinaatit:  61°29′55.7″N, 023°48′03″E
Rakentamisvuosi:  2010
Suunnittelija:  Arkkitehtitoimisto Pekka Lassila
Materiaali:  kivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tampereen MAP-kirkko on Tampereen Kalevan kaupunginosassa sijaitseva Myöhempien Aikojen Pyhien Jeesuksen Kristuksen kirkolle eli Mormoneille kuuluva kirkkorakennus. Kirkko rakennettiin samalle paikalle kuin vanha, 1960-luvulla rakennettu ja tammikuussa 2008 tuhopoltettu kirkko. Uusi kirkkorakennus valmistui joulun alla 2010 ja vihittiin käyttöön 16.1.2011. Vihkimisen suoritti vyöhykkeenjohtaja Erich Kopische. Uudisrakennuksen kustannukset olivat noin neljä miljoonaa euroa ja ne kuittasi kansainvälinen mormonikirkon keskusrahasto.
Aiheesta muualla

Seurakunta Facebookissa
Pitkäjärvi (Jämsä, Okskulma)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°47′39″N, 25°06′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Nytkymenjokeen 
Järvinumero:  14.226.1.007
Mittaustietoja
Pinnankorkeus:  134,7 m  
Pituus:  660 m  
Leveys:  180 m  
Rantaviiva:  1,468 km  
Pinta-ala:  4,859 ha  
Saaria:  ei saaria 
 fiPitkäjärvi 
Pitkäjärvi  on Keski-Suomessa Jämsässä Okskulman kylän lähellä sijaitseva järvi.
Maantietoa

Järven pinta-ala on 4,9 hehtaaria, se on 650 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 134,7 metriä mpy.
Söderhamns-Kuriren

| Söderhamns-Kuriren |
| --- | --- |

Entiset nimet:  Hälsinge Kuriren (1949–2007)
Lehtityyppi:  paikallislehti
Kustantaja:  Bonnier
Levikki:  4 800 (2021)
Perustettu:  1895
Päätoimittaja:  Mathilda Svensson
Sitoutuneisuus:  sosiaalidemokraattinen
Kotikunta:  Söderhamn
Kotimaa:  Ruotsi
Ilmestymistiheys:  ma, ke, pe, sähköisenä myös su
Kieli:  ruotsi
Aiheesta muualla
Kotisivu
Söderhamns-Kuriren (vuosina 1949–2007 Hälsinge Kuriren) on ruotsalainen vuonna 1895 perustettu paikallislehti, jonka kotikunta on Söderhamn. Se ilmestyy paperisena kolmesti viikossa ja sähköisenä neljästi. Lehti on poliittiselta linjaltaan sosiaalidemokraattinen ja kuuluu Bonnier-konserniin.
Lehden toimitus Söderhamnissa.
Lehden mainos vuonna 1902. Tuolloin lehti oli linjaltaan liberaali.
Aiheesta muualla

Lehden verkkosivut (ruotsiksi)
Superman (vuoden 1979 videopeli)

| Superman |
| --- | --- |

Kehittäjä:  Atari
Julkaisija:  Atari
Julkaistu:  US1979
Lajityyppi:  toimintaseikkailupeli
Pelimuoto:  yksinpeli
Alusta:  Atari 2600
Lisää peliartikkeleitaVideopelien teemasivulla
Infobox OK : 
Superman on vuonna 1979 julkaistu videopeli, joka perustuu DC Comicsin sarjakuvahahmoon Teräsmieheen. Pelin julkaisi ja kehitti Atari Atari 2600:lle. Se on samalla ensimmäinen Teräsmieheen perustuva videopeli.
Juoni

Lex Luthorin tuhottua Metropolisin sillan Clark Kentin täytyy juosta lähimpään puhelinkoppiin vaihtaakseen Teräsmies-asunsa päälle ja pelastaakseen päivän. Matkalla hän kohtaa erilaisia pikkurikollisia, helikopterin, kolme kryptoniittisatelliittia sekä lopuksi Luthorin. Mikäli Teräsmies joutuu matkalla johonkin Luthorin kryptoniittiansaan, hän menettää lentokykynsä lopullisesti, ellei Teräsmies löydä Lois Lanea auttamaan häntä. Tarkoitus on lopuksi myös korjata hajonnut silta ja laittaa rikolliset vankilaan.
Aiheesta muualla

Superman MobyGamesissa (englanniksi)
Telamon

Telamon (m.kreik. Τελαμών) oli kreikkalaisessa mytologiassa Aiginan kuningas Aiakoksen ja Endeiksen poika ja Peleuksen veli. Hän oli yksi Iasonin johtamista argonauteista ja osallistui myös Kalydonin metsäkarjun metsästykseen. Troijan sotaan hän osallistui poikansa Aiaan rinnalla kreikkalaisten puolella. Apollodoros mainitsee myös toisesta lähteestä, jonka mukaan Telamon ei olisikaan ollut Peleuksen veli, vaan tämän ystävä ja Aktaioksen ja Salamiin kuninkaan Kykhreuksen tyttären Glauken poika.
Tapettuaan veljensä Peleuksen kanssa velipuolensa Fokoksen hänen täytyi paeta Aiginasta. Kykhreus otti hänet vastaan ja ystävystyi hänen kanssaan. Telamon naikin tämän tyttären Periboian, joka synnytti hänelle Aiaan. Myöhemmin Kykhreus luovutti valtakuntansa Telamonille.
Telamon esiintyy myös Herakleen Troijan hävityksestä kertovassa tarinassa. Troijan kuningas Laomedon oli luvannut uhrata Troijan muurin rakentaneille Apollonille ja Poseidonille pitämättä kuitenkaan lupaustaan, minkä vuoksi Poseidon lähetti Ketos-nimisen valtavan merihirviön vitsaukseksi piinaamaan kaupunkia. Kuninkaan kysyttyä Apollonilta neuvoa tämä kehotti heitä uhraamaan neitsyitä hirviölle. Tämä jatkui kunnes vuoroon tuli Hesione, jolloin Kolkhikseen matkalla olleet Herakles ja Telamon tappoivat Ketoksen. He sopivat palauttaessaan Hesionea takaisin isälleen, että paluumatkalla he noutaisivat tämän mukaansa, mutta Laomedon petti aikanaan myös tämän lupauksen. Niin Herakles hyökkäsi Troijaan, tappoi Laomedonin ja antoi Hesionen vaimoksi Telamonille. Hesionen kanssa Telamoksesta tuli isä Teukrokselle.
Antiikin Kreikan arkkitehtuurissa telamoniksi kutsuttiin mitä tahansa miestä esittävää patsasta, joka toimi palkistoa kannattavana pylväänä. Tunnetumpi samaa tarkoittava sana on Atlas-jättiläisen nimestä johdettu atlantti.
Aiheesta muualla

Kuvia tai muita tiedostoja aiheesta Telamon Wikimedia Commonsissa
Tapani Erling

Tapani Erling (s. 22. lokakuuta 1945) [lähde? ] on suomalainen kansantaloustieteilijä. Hän toimi Tullihallituksen pääjohtajana vuosina 1998–2012. Vuoden 2006 heinäkuussa Erling valittiin Maailman tullijärjestön puheenjohtajaksi.
Erling työskenteli Outokumpu-yhtiön useissa johtotehtävissä vuosina 1983–1998, muun muassa yrityssuunnittelujohtajana sekä osakkuusyhtiöiden johdossa Portugalissa ja Pietarissa. Tätä ennen hän työskenteli Postipankin ulkomaanosastolla ja ekonomistina mm. työvoimaministeriössä ja valtiovarainministeriössä. Suomen OECD-edustustossa Pariisissa hän toimi talous- ja finanssiasioiden erikoisavustajana vuosina 1974–1978. Hän on ollut SDP:n jäsen ja toiminut ulkomaankauppaministeri Jermu Laineen poliittisena sihteerinä vuosina 1973–1974.
Erling on edistänyt Suomen ja Ranskan välistä yhteistyötä, ja hänelle myönnettiin Ranskan kunnialegioonan ritarimerkki vuonna 2006.
Pitkäjärvi (Kangasniemi)

| Pitkäjärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°54′09″N, 26°47′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.059
Mittaustietoja
Pinnankorkeus:  94,7 m  
Pituus:  1,2 km  
Leveys:  270 m  
Rantaviiva:  2,677 km  
Pinta-ala:  19,562 ha  
Saaria:  2 
 fiPitkäjärvi 
Pitkäjärvi  on Etelä-Savossa Kangasniemellä  Ukonniemen lähellä sijaitseva järvi.
Maantietoa

Järvi on 1,2 kilometriä pitkä, 270 metriä leveä, ja sen pinta-ala on 19,6 hehtaaria. Järvellä on kartan mukaan kaksi saarta.  Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Järven vedenpinnan korkeus on 94,7 metriä mpy.
Superman (vuoden 1988 videopeli)

| Superman |
| --- | --- |

Kehittäjä:  Kotobuki System Co
Julkaisija:  Kotobuki System Co
Julkaistu:  JP 26.joulukuuta 1987NA joulukuu 1988
Lajityyppi:  Toimintaseikkailupeli
Pelimuoto:  Yksinpeli
Alusta:  NES
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Superman on vuoden 1987 joulukuussa japanissa julkaistu videopeli NES:lle. Peli perustuu DC Comicsin sarjakuvasankariin Teräsmieheen.
Pelattavuus

Pelaajan käytössä on pelin päähahmo Teräsmies, jolla on tarkoitus pelastaa Metropolis Lex Luthorilta, sekä maaplaneetalle Krypton planeetalta karkotetuilta rikollisilta. Pelaaja aloittaa pelin Clark Kentinä ja kykenee muuntautumaan Teräsmieheksi vasta kun tämän supervoimamittari on täynnä. Lisäksi Teräsmiehen erikoisvoimat, kuten laserkatse, röntgenkatse, superpuhallukset ja superlento vaativat erinäisten esineiden keräilyä ennen kuin voimat saa käyttöönsä.
Aiheesta muualla

Superman MobyGamesissa (englanniksi)
Tanja Reichert

Tanja Reichert (s. 19. syyskuuta 1980) on kanadalainen näyttelijä. Hän syntyi Vancouverissa, Brittiläisessä Kolumbiassa, ja aloitti uransa teinivuosinaan.
Reichert on esiintynyt muun muassa televisiosarjassa Aarteenmetsästäjä ja useissa elokuvissa, kuten Scary Movie.
Aiheesta muualla

Tanja Reichert Internet Movie Databasessa. (englanniksi)
Tanja Tavis, Jäkälärinteen 9 D

| Tanja Tavis, Jäkälärinteen 9 D |
| --- | --- |

Kirjailija:  Tuija Lehtinen
Kieli:  suomi
Genre:  nuortenkirjallisuus
Kustantaja:  Otava
Julkaistu:  2003
Ulkoasu:  sidottu
Sivumäärä:  250
ISBN:  ISBN 951-1-19737-1
Löydä lisää kirjojaKirjallisuuden teemasivulta
Tanja Tavis, Jäkälärinteen 9 D on Tuija Lehtisen vuonna 2003 ilmestynyt nuortenkirja. Se ilmestyi saksaksi vuonna 2009 nimellä Das Leben liegt vor Uns, Leute! (Elämä edessä, ihmiset!). Sen käänsi Elina Kritzokat.
Juonikuvaus

Kirja kertoo Tanja-nimisestä 9-luokkalaisesta tytöstä, joka yrittää etsiä itseään. Kaikilla muilla on jo tulevaisuus tiedossa, ja kaikki muut ovat jollain tavalla erikoisia. Tanja on aivan tavallisen näköinen ja muutenkin kaikin puolin tavallinen, eikä hänellä ole mitään suuria tulevaisuudensuunnitelmia.
Tanjan elämää värittävät hänen monet läheisensä, tärkeimpinä elokuvia rakastava paras ystävä Eppu, poikia jahtaava blondi Muru, tavallisuuden Tanjan kanssa jakava Elsa, sekä omat vanhemmat, jotka eivät tunnu ymmärtävän yhtään mitään.
Taiganruusu

| Taiganruusu |
| --- | --- |
 Taiganruusun kukka.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Rosidit
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Laji::  davurica
Kaksiosainen nimi
 Rosa davurica  Pall. 
Katso myös
   Taiganruusu Wikispeciesissä   Taiganruusu Commonsissa 
Infobox OKVirheellinen NIMI-arvo: 
Taiganruusu (Rosa davurica) on ruusujen sukuun kuuluva kasvilaji. Sitä tavataan laajalti itäisessä Aasiassa, kuten Venäjällä, Kiinassa, Korean niemimaalla ja Japanissa. Taiganruusua esiintyy aukeilla paikoilla, kuten esimerkiksi koivumetsissä ja harvakasvuisissa lehtimetsissä. Se kukkii kesäkuun ja heinäkuun välillä. Taiganruusu kasvaa noin 1–1,5 metriä korkeiksi, ja sen kukat ovat väriltään vaaleanpunaisia.
Superman vs. The Elite

| Superman vs>  The Elite |
| --- | --- |

Ohjaaja:  Michael Chang
Käsikirjoittaja:  Joe Kelly
Perustuu:  Joe Kellyn sarjakuvatarinaan What’s So Funny About Truth, Justice and the American Way
Tuottaja:  Sam Register
Säveltäjä:  Robert J. Kral
Leikkaaja:  Christopher D. Lozinski
Pääosat:   George Newbern  Pauley Perrette  Robin Atkin Downes 
Valmistustiedot
Valmistusmaa:  Yhdysvallat
Tuotantoyhtiö:   Warner Bros. Animation  Warner Premiere  DC Entertainment 
Levittäjä:  Warner Bros. Home Entertainment
Ensi-ilta:  12. kesäkuuta 2012
Kesto:  76 min
Alkuperäiskieli:  englanti
Budjetti:  3 500 000 $
Aiheesta muualla
IMDb 
AllMovie
Infobox OKNimi-testi OK: 
Superman vs. The Elite on vuonna 2012 suoraan DVD:lle julkaistu animaatioelokuva. Se perustuu Joe Kellyn käsikirjoittamaan sarjakuvatarinaan What’s So Funny About Truth, Justice and the American Way, joka julkaistiin Action Comics sarjakuvan numerossa 775 vuonna 2001. Kelly myös käsikirjoitti elokuvan tarinan, jonka ohjasi Michael Chang. Elokuvan pääosissa ovat George Newbern, Pauley Perrette ja Robin Atkin Downes.
Superman vs. The Elite on neljästoista perättäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti Superman: Doomsday vuonna 2007.
Äänirooleissa

| 0 | 1 | 2 |
| --- | --- | --- |
|  George Newbern  | … |  Teräsmies/Clark Kent   |
|  Pauley Perrette  | … |  Lois Lane   |
|  Dee Bradley Baker  | … |  Atomikallo   |
|  Robin Atkin Downes  | … |  Manchester Black, Pokolistanin suurlähettiläs   |
|  Ogie Banks  | … |  Terrence Baxter, satamatyöläinen   |
|  Catero Colbert  | … |  Coldcast   |
|  Grey DeLisle  | … |  nuori Manchester Black   |
|  Melissa Disney  | … |  Menagerie   |
|  Paul Eiding  | … |  Isä Kent, satamatyöläinen, siviili   |
|  Troy Evans  | … |  Pundit   |
|  Jennifer Hale  | … |  Teräsmiestä leikkivä lapsi, siviili   |
|  David Kaufman  | … |  Jimmy Olsen   |
|  Marcella Lentz-Pope  | … |  Vera Black   |
|  Fred Tatasciore  | … |  Perry White   |
Tuotanto

Elokuva julkistettiin 22. heinäkuuta Comic-Con 2011 tapahtumassa, jossa Bruce Timm kertoi vuoden 2012 toisen elokuvan olevan Superman vs. The Elite. Myöhemmin helmikuussa 2012 elokuvan pääosissa kerrottiin olevan aikaisemmin Teräsmiehen roolissa ollut George Newbern ja Pauley Perrette. Myös elokuvan tarina vahvistettiin perustuvan Joe Kellyn käsikirjoittamaan tarinaan "What’s So Funny About Truth, Justice and the American Way", jossa Teräsmies taistelee armotonta ja supervoimia omaavaa ryhmää vastaan nimeltä The Elite.
Tauno Wartiovaara

Tauno William Wartiovaara (entinen Weckman; 22. maaliskuuta 1903 Kuolajärvi – 17. maaliskuuta 1991 Helsinki) oli Helsingin 1. kaupunginlääkäri ja Helsingin yliopiston bakteeriopin ja serologian dosentti vuosina 1946–1970.
Wartiovaaran vanhemmat olivat piirilääkäri Johannes William Weckman ja Hilla Johannes Pelkonen. Hänen ensimmäinen puolisonsa vuodesta 1928 oli filosofian maisteri Salme Liisa Hirn, professori Taavi Hirnin tytär, ja toinen vuodesta 1951 kamreeri Armi Angervo Niskanen. Wartiovaara tuli ylioppilaaksi Jyväskylän lyseosta 1920 ja valmistui lääketieteen lisensiaatiksi 1930. Lääketieteen ja kirurgian tohtoriksi Wartiovaara väitteli 1932 ja sai sisätautien erikoislääkärin pätevyyden 1934. Wartiovaara työskenteli vuosina 1934–1944 puolustusvoimien palveluksessa hygienikkona ja bakteriologina, ja oli vuosina 1942–1966 Helsingin kaupunginlääkäri. Lisäksi hän oli vuodesta 1946 Helsingin yliopiston dosentti ja vuosina 1952–1960 bakteeriopin ja sterilointitekniikan opettaja. Wartiovaaralle myönnettiin professorin arvonimi 1957. Hän oli sotilasarvoltaan lääkintäeverstiluutnantti (1940). Hän oli vuosina 1952–1971 kansainvälisen terveysjärjestö WHO:n asiantuntijaneuvoston jäsen kansainvälistä karanteenia ja terveydenhuoltohallintoa koskevissa asioissa.
Tauno Wikstedt

Tauno Johannes Wikstedt (s. 3. heinäkuuta 1935 Oulunsalo) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen.
Wikstedtin vanhemmat olivat maanviljelijä Henrik Johannes Wikstedt ja emäntä Kreetta Eufrosyne Sääski. Hän avioitui 1962 Anita Tellervo Koskisen kanssa. Ylioppilaaksi Wikstedt tuli Oulun lyseosta 1956 ja valmistui agronomiksi Helsingin yliopistosta 1962. Hän oli Mjölkcentralenin Söderin meijerin meijeriapulainen Tukholmassa 1962, Varsinais-Suomen osuusmeijeriliiton tekninen neuvoja 1962–1965, Pohjois-Suomen meijeriliiton tekninen neuvoja 1966–1968, Keski-Pohjanmaan meijeriliiton toiminnanjohtaja 1968–1979 ja Osuuskunta Voikeskuksen, vuodesta 1970 Keski-Pohjan Juustokunta, isännöitsijä vuodesta 1968 ja toimitusjohtaja Toholammilla 1971–1993. Wikstedtillä oli työuransa aikana myös osuustoiminnallisia ja muita asiantuntija- ja luottamustehtäviä. Kauppaneuvoksen arvonimen hän sai 1990.